
ECAD6013C

Astudiaethau Craidd: Y dysgwyr: pwy ydw i’n ei addysgu?

Teitl: Gan gefnogi eich trafodaeth gyda theori, ymarfer a thystiolaeth o’r llenyddiaeth, adfyfyriwch yn feirniadol ar sut y byddech yn cefnogi dysgwyr unigol sydd a’i g/chynnydd yn cael ei effeithio gan rwystrau penodol i’w dd/dysgu yn ystod un cyfnod pendant o drosglwyddo (llorweddol neu fertigol).

Rhan 1

	Targedau
	Sut ydw i wedi cwrdd a fy nharged?

	Gwna ddefnydd o ganllaw Havard y Brifysgol i dy gefnogi gyda dy arferion cyfeirnodi.
	Defnyddiais i’r canllaw Havard i sicrhau fy mod i wedi cyfeirnodi yn gywir. Gweler y rhestr cyfeirnodi am dystiolaeth o hyn. 

	Dewisa'r damcaniaethau dysgu mwyaf perthasol i dy waith a'u cymhwyso'n fanylach a mwy cadarn, yn hytrach na'u rhestru a'u disgrifio.
	Dewis damcaniaethau a damcaniaethwyr sydd yn astudio beth rydw i yn ymchwilio mewn i. Gweler hyn trwy gydol yr aseiniad. 

	Prawf-ddarllena dy waith gan ddefnyddio rhaglen megis Cysill er mwyn dy helpu i gwtogi ar fan wallau sy'n bresennol. 
	Gwirio’r gwaith trwy ddefnyddio Cysill i osgoi gwneud camgymeriadau iaith.



Nod 1- Meddwl am blentyn sydd ag rhwystrau sydd yn effeithio ar addysg a rhoi cefndir ar y rhwystrau yma a thrafod dulliau bydd yn helpu a chefnogi hyn. 

Amcan 1- Gwneud ymchwil mewn i anghenion y plentyn yma a dangos dealltwriaeth ar strategaethau chefnogi ar sail ymchwil gyfredol, polisïau ac arfer dda.

Nod 2- Trafod y gwahanol ddulliau rydw i wedi ymchwilio mewn i a fydd yn helpu cefnogi’r plentyn dewisais i. 

Amcan 2- Defnyddio llenyddiaeth i gefnogi fy nhrafodaeth amdano gwahanol strategaethau gall helpu’r plentyn a’i rhwystrau gyda dysgu. 

Nod 3- Adfyfyrio’n feirniadol fy rôl i fel athrawes yn ystod y broses trosglwyddo.

Amcan 3- Egluro fy rôl i wrth gefnogi plant yn ystod y broses trosglwyddo a beth fyddaf yn wneud i geisio cefnogi nhw.


Yn gyntaf, nod yr aseiniad hwn yw ymchwilio mewn i blentyn sydd yn cael trafferth neu yn cael ei effeithio gan rwystrau yn ystod y broses trosglwyddo yn ystod ei fywyd addysg a chynllunio cynllun cefnogi ar gyfer y plentyn yma er mwyn rhoi’r cymorth orau iddyn nhw a chefnogi yn y ffordd orau posib. Cyn dechrau’r aseiniad yma, meddyliais i am ddisgybl rydw i wedi dod ar draws yn ystod cyfnod PAP. Enw hi yw Ellie ac mae hi’n 7 mlwydd oed. Mae Ellie yn byw gyda’i mam a thad biolegol a does dim briodydd neu chwiorydd ganddi hi. Dydy rhieni Ellie ddim yn siarad Cymraeg felly nad oes llawer o gefnogaeth yn y ty gyda’i gwaith na ddatblygiad iaith. Bu Ellie newydd orffen y Cyfnod Sylfaen ym mlwyddyn 2 ac yn trosglwyddo i flwyddyn 3 sef Cyfnod Allweddol 2. Dydy’r trosglwyddiad yma ddim yn hawdd i Ellie gan nad yw hi allu ymdopi gyda’r newid yn y safon o waith yn y dosbarth ac yn datblygu ar gyfradd arafach na disgyblion eraill yn y dosbarth. Bu hyn oherwydd ei anawster datblygu iaith. Dydy Ellie ddim yn deall neu siarad llawer o Gymraeg sydd yn amlwg yn cael effaith mawr ar waith academaidd hi. Diffinia’r Coleg Cenedlaethol Lleferydd ac Iaith (2021) anhwylder datblygu iaith fel math o anhwylder lleferydd, iaith a chyfathrebu sydd yn effeithio’r ffordd mae plant yn deall a defnyddio iaith (Coleg Cenedlaethol Lleferydd ac Iaith, 2021). Mae hyn yn anhwylder sydd yn eithaf cyffredin oherwydd dywed GIG (2018) mae hyn yn effeithio o gwmpas dau blentyn ym mhob dosbarth mewn ysgolion, ond mae’n fwy cyffredin gyda bechgyn yn hytrach na merched. (Gwasanaeth Iechyd Cenedlaethol, 2018, t.2). Gweler mwy amdano Ellie yn y proffil un tudalen. 

Ar ôl gwneud ymchwil cyn cychwyn yr aseiniad, darganfodais i fod yna llawer o strategaethau ar gael byddaf yn defnyddio i gefnogi Ellie a’i anghenion gan fod hyn yn rhywbeth eithaf cyffredin fel gwnes i sôn. Enghreifftiau o rain yn ôl Gross (2013) yw addysgu geirfa allweddol, siarad yn arafach ac asesu iaith ysgrifenedig (Time to Talk, 2013, t.32). Mae’r strategaethau yma wedi bod yn llwyddiannus wrth gefnogi plant sydd ag anhwylder datblygu iaith trwy helpu nhw dysgu ar gyflymder nhw a symleiddio’r iaith trwy ddechrau gyda phethau sylfaenol fel geiriau allweddol. Cytunaf i a hyn gan rydw i wedi dod ar draws plentyn fel hyn wrth weithio mewn ysgolion ac mae’r dulliau yma yn helpu’r plentyn a’r athrawon cefnogi a nhw yn fwy effeithiol heb ddefnyddio iaith rhy gymhleth. Hefyd, cododd y dull yma hyder y plentyn gan fod yr iaith a defnyddiwyd ar safon roedden nhw yn deall. Trafodaf hyn a strategaethau eraill bydd yn helpu cefnogi datblygiad iaith mewn mwy o ddyfnder nes ymlaen yn yr aseiniad. I gefnogi Ellie ym mhellach byddaf yn creu cynllun cefnogi ar ei chyfer hi mewn rhan 2 o’r aseiniad.

Diffinia’r NSPCC (2021) datblygiad plentyn fel y tyfiad plentyn sydd yn cyfeirio at ddatblygiad corfforol, gwybyddol, emosiynol a chymdeithasol sydd yn cymryd lle yn ystod bywyd person ifanc (NSPCC,2021). Mae’r flynyddoedd cyntaf mewn bywyd plentyn yw’r rhai mwyaf pwysig ar gyfer ei ddatblygiad ac iechyd ac mae pob agwedd o ddatblygiad y plentyn yn cael dylanwad ar ei gilydd wrth i’r plentyn datblygu (Prifysgol Nottingham, 2021). Dywed Smidt (2013) mae “rhywbeth sydd yn effeithio un agwedd o ddatblygiad gallu effeithio’r gweddill”. Yn yr un modd nododd hi fod datblygiad plentyn yn gyfannol ac weithiau yn cael plastigrwydd i alluogi plant i addasu a chyweirio i wahanol ddigwyddiadau ac amgylcheddau (Smidt, 2013, t.3). Creda Piaget (1936) bod yna pedwar cam i ddatblygiad plentyn o’r oedrannau 0-11. Felly yn ôl ef mae’n disgwyl i Ellie fod ar y cam ‘preoperational’. Golygu hyn bod plant gallu defnyddio gramadeg i fynegi cysyniadau a bod dychymyg a greddf gryf ganddyn nhw (Sutherland, 1992, t.8). Gwelwn fod damcaniaeth Vygotsky (1934) a Piaget (1936) yn canmol ei gilydd gan mae’r ddau ohonyn nhw yn pwyso tuag at addysg gyfannol a chredon nhw fod iaith a lleferydd yn ffactor bwysig iawn yn ystod datblygiad oherwydd mae plant yn magu gwybodaeth trwy siarad (DeVries, 2000, t.190). 

Mewn achos Ellie mae ganddi hi anhawster dysgu cymedrol. Mae plant sydd gyda hyn yn nhermau datblygiad iaith gyda sgiliau cymedrol iaith fel cyfathrebu amdano ei anghenion o ddydd i ddydd ond bydd angen cymorth i wneud tasgau iaith academaidd (NADP, 2015, t.7). Noda Buttris & Callander (2018) y ffactorau sydd yn cael ei effeithio gyda phlant sydd ag anhawster dysgu cymedrol sef sgiliau sylfaenol lythrennedd a rhifedd ac anhawster o ran sgiliau darllen a deall (Buttris & Callander, 2018). Yn ôl Ryder (2013) mae plant sydd ag anhawster dysgu cymedrol gydag oedi o tua thair blynedd yn natblygiad cyffredinol a bydd yna rwystrau ganddyn nhw tuag at ddysgu ar draws y cwricwlwm (Ryder, 2013, t.16). Ym mhellach tra bod Farell (2006) yn cytuno a hyn trwy nodi bod plant gydag anawsterau cymedrol yn ddiffyg sgiliau iaith, lythrennedd, hunan lles isel a lefelau canolbwyntio isel. O ganlyniad hyn, mae’n hanfodol i gael cynllun cefnogaeth mewn lle sydd yn benodol ar gyfer cefnogi’r ardaloedd lle mae’r disgybl yn dioddef fwyaf (Farrell, 2006, t.15). 

Dydy addysgu plentyn sydd ag anawster dysgu ddim yn syml pob tro a gall llawer o wahanol rwystrau codi wrth wneud hyn. Cefnoga Ryder (2013) a’r pwynt yma gan ddywed hi fod nifer o blant gydag anhawster dysgu a diffyg cymhelliant a hunan-barch wedyn gall hyn arwain at agwedd negyddol tuag at ddysgu a mynd i’r ysgol (Ryder, 2013, t.17). Cytuna i a hyn o brofiad personol yn ysgolion. Gwelaf fod yn cymryd amser i ddarganfod y strategaeth a strwythur sy’n gweithio’r gorau i’r plentyn ac yn y cyfamser gall hyn fod yn broses anghyfforddus iddyn nhw sy’n arwain at agwedd negyddol tuag at yr ysgol. Dywed Alexander (2014) bod plant sydd ag anawsterau angen mwy o sylw yn nhermau addasiadau’r cwricwlwm, strategaethau addysgu ac adnoddau addysgu a dysgu sydd yna yn golygu bod angen llawer mwy o amser i weithio gyda nhw yn cymharu â phlant eraill (Alexander, 2014, t.1). Nodwyd Kemp (2020) dulliau sydd yn helpu gyda delio a phlant sydd ag anawsterau fel er enghraifft gwneud digon o ymchwil, byddwch yn amyneddgar a byddwch yn rôl model dda. Mae’n bwysig cofio dydy pob plentyn ddim yn datblygu ar yr un gyfradd neu mewn yr un ffordd, yn enwedig plant gydag anawsterau (Kemp, 2020). 

Un o’r rhwystrau mwyaf sydd yn cael dylanwad enfawr ar ddatblygiad plant yw’r gefnogaeth gyda dysgu yn y cartrefi. Mae’r dull Reggio Emilia (1945) yn pwysleisio ar bwysigrwydd teulu a chymuned gyda datblygiad plant. Dywed bod yna disgwyliad i bob rhiant neu deulu gymryd rhan flaenllaw ym mywyd addysg y plant ar ysgolion neu ganolfan addysg. Rheswm bod hyn mor bwysig yw oherwydd bydd yn rhoi mewnweliad i faterion y cwricwlwm, datblygiad ei phlentyn a gwerthuso dysgu o flaen llaw (Siencyn, 2010, t.213). Nodwyd Thomas (2008) bod llawer o wahanol ffactorau yn y cartref gallu effeithio ar ddysgu’r plentyn hefyd fel newidiadau ym mywyd teulu, nghyfansoddiad y teulu neu blant sydd y tu allan i deuluoedd. Mae rhaid ystyried y rhain wrth geisio cefnogi’r plentyn sydd ag anawsterau dysgu yn yr ysgol. (Thomas, 2008, t.50). Yn ychwanegol, dywed Jordan (2009) bod cyfranogiad rhieni a theuluoedd i hyrwyddo agwedd ac ymddygiad positif tuag at ac yn yr ysgol wrth ddatblygu sgiliau a gwneud gwaith academaidd (Jordan, 2009, t.3). Er dweud hyn, anghytuna Jane (2001) a hyn gan ddywed hi nad yw cyfranogiad rhieni a theuluoedd pob tro o fudd i’r plentyn gan fod addysg yn newid trwy’r amser ac weithiau dydy’r wybodaeth amdano hyn ddim gyda nhw ac felly dydy’r gefnogaeth dim mor effeithiol (Jane, 2001, t.54). 

Wrth edrych ar y cwricwlwm i Gymru (2021) iaith yw’r sylfaen ar gyfer y rhan fwyaf o’r meysydd dysgu eraill, felly mae’n hanfodol bod plant yn datblygu sgiliau ieithyddol dda i alluogi nhw i oresgyn tasgau cyfathrebu gwahanol. Mae hyn yn gyraeddadwy trwy holi cwestiynau soffistigedig yn aml, darganfod gwybodaeth yn annibynnol a defnyddio iaith i gyfleu syniadau a safbwyntiau ei hunain. I ymestyn arno hyn, mae’r llywodraeth yn rhoi pwyslais ar y pwysigrwydd sicrhau bod sgiliau iaith yn cael ei gynnwys a datblygu hyd yn oed mewn tasgau sydd ddim gydag iaith fel prif ffocws er enghraifft celfyddydau mynegiannol (Llywodraeth Cymru, 2021). Ar y llaw arall, pledia Piaget (1945) caiff iaith ei hystyried fel gweithrediad eilaidd sydd yn golygu bod meddwl yn blaernoniaethu iaith. Ym mhellach, mae babis gyda ffordd ei hunain o gyfathrebu trwy wneud synau a symudiadau (Zero to Three, 2020). Ym mlwyddyn 2 a 3, disgwyli’r plant i gyrraedd cam gynnydd 2 yn y cwricwlwm. Golyga hyn bod nhw gallu deall gwybodaeth am wahanol bynciau, ymateb i amrywiaeth o wahanol gwestiynau a darllen yn uchel gyda mynegiant trwy dynnu sylw at atalnodi. Yn amlwg mae hyn yn uwch na gallu Ellie ac eto yn uwcholeuo’r ffaith bod ei ddatblygiad iaith llawer yn arafach na’r plentyn cyffredin. Nodwyd Llywodraeth Cymru (2008) mewn erthygl taw’r dulliau gorau i ddatblygu’r iaith Cymraeg yw i’r plant gwrando ac ymuno mewn gyda chaneuon, storïau a cherddi Cymraeg neu trwy chwarae rôl ddychmygol trwy ymarfer ymadroddion yn gyson (Llywodraeth Cymru, 2008, t.41). 

Yn symud ymlaen i fframwaith iaith ar gyfer Cyfnod Allweddol 2, mae’n disgwyl bod plant yn datblygu sgiliau llythrennedd a llafar mewn
ystod fwy eang o sefyllfaoedd. Bu’r fframwaith yma yn adnabod bod iaith yw’r canolbwynt ar gyfer datblygiad unigolion yn yr ysgol a’r dyfodol (The department for children, 2009, t.16). Mae’r Llywodraeth Cymru (2020) yn nodi bod rhaid i ysgolion ddysgu plant i ddeall a defnyddio gwahanol ieithoedd, yn cynnwys Cymraeg, Saesneg ac eraill (Llywodraeth Cymru, 2020, t.11). Yng nghyd-destun y cwricwlwm, mae cynnydd mewn dysgu yn broses o ddatblygu a gwella sgiliau a gwybodaeth dros amser. Mae hyn yn canolbwyntio ar ddeall beth mae’n golygu i wneud cynnydd mewn maes neu ddisgyblaeth benodol ac i ddyfnhau ac ehangu ar hyn (llywodraeth Cymru, 2021). Cynllun newydd sydd wedi cael ei ychwanegu at y cwricwlwm i Gymru yw’r pedwar diben. Pwrpas hyn yw sicrhau bod pob disgybl yn cyflawni’r rhain er mwyn hybu dyfodol llwyddiannus. Mae hyn wedi bod yn sail i’r holl waith cynllunio a datblygu cwricwlwm i Gymru 2022. Yr un sydd yn berthnasol ar gyfer datblygiad iaith Ellie yw diben ‘Dysgwyr uchelgeisiol, galluog’. Un o’r nodweddion y diben yma yw’r gallu i gyfathrebu yn y Gymraeg trwy ddefnyddio gwahanol ffurfiau a lleoliadau. Hefyd, mae’n disgwyl iddyn nhw allu esbonio syniadau a chysyniadau maen nhw wedi dysgu ar lafar. (Llywodraeth Cymru, 2020). Er nad yw’r pedwar diben yn cyfeirio’n benodol at gynnydd, dylent lywio’r gwaith o gynllunio’r holl brofiadau dysgu yn y cwricwlwm, sy’n dwyn ynghyd gynnwys. 

Mae sicrhau bod dysgwyr yn gwneud cynnydd yn sbardun sylfaenol i’r cwricwlwm ac mae adlewyrchu cynnydd yn bwysig trwy asesu datblygiad y plant. Nodwyd Llywodraeth Cymru (2021) eto bod cyflymder cynnydd unigolion ac anhawster dysgu ddim mynd i fod yr un cyflymder a phlentyn sydd heb a dyle’r cyflymder datblygiad nhw cael ei werthuso gan y gweithwyr proffesiynol sydd â phrofiad yn gweithio gyda phlant sydd ag anawsterau dysgu (Llywodraeth Cymru, 2021). Esbonia McLaughlin (1995) bod nhw yn asesu cynnydd plant ag anawsterau dysgu trwy brofi nhw gyda phrofion sydd wedi cael ei chreu yn benodol ar gyfer yr ardal maen nhw yn datblygu yn ystod y cyfnod hynny er mwyn cael canlyniadau manwl cywir (McLaughlin, 1995, t.12). Yn amlwg gyda phlant yr un oedran ag Ellie, dydy hyn ddim yn golygu profion ar bapur mewn tawelwch. Dywed Yang a Noel (2006) bod ffordd dda i asesu plant ifanc yw cynnal tasgau ymarferol fel er enghraifft asesu gallu llythrennedd trwy gael nhw i ffurfio llythrennau mewn twba tywod neu ysgrifennu enw a phaent. Rhaid ystyried hefyd bod ei sgiliau echddygol manwl dal i fod yn datblygu felly mae’r dulliau yma yn addas ar gyfer plentyn yr oedran yna sydd, yn fwyaf pwysig, ag anawsterau dysgu (Yang a Noel, 2006, t.167). Cefnoga’r nodweddion y Cwricwlwm i Gymru a’r pedwar diben a hyn gan yn cynnwys y pwysigrwydd ystyried pa brofiadau, gwybodaeth a sgiliau bydd angen cynnwys er mwyn annog llwyddiant i’r plentyn (Llywodraeth Cymru, 2020). 

Yn amlwg, gyda phlentyn sydd ag anawsterau dysgu mae angen llawer o gymorth a chefnogaeth arnyn nhw i ddatblygu a llwyddo yn ei addysg fel dwi yn barod wedi sôn. Felly oherwydd hyn, mae’n hanfodol bod cyfranogiad o’r teulu, staff ac astudiaethau allanol. Nododd Siencyn (2010) bod rhieni gallu helpu datblygiad iaith ei phlentyn trwy ddysgu caneuon, ymadroddion a geiriau allweddol er mwyn defnyddio’r rhain i gyfathrebu tu allan o’r ysgol. Gweler bod y rhain fwyaf effeithiol pan mae’n cael ei ailadrodd, aralleirio, defnydd o ystumiau corfforol ac ystumiau’r wyneb (Siencyn, 2010, t.157). Mae’r prosiect EPPE (The effective provisionol pre-school education) yn dweud bod partneriaeth dda yn golygu cyfathrebu effeithiol, ystyried beth fydd yn helpu sefyllfa a chodi unrhyw bryder sydd gan y plentyn neu’r rhiant (EPPE, 2010, t.146). Yn ogystal â hyn, mae system llais y plentyn mewn y rhan fwyaf o’r ysgolion erbyn heddiw ac yn ddull llwyddiannus iawn sydd yn rhoi’r cyfle i’r plant codi unrhyw bryderon gyda gwaith ysgol neu fywyd yn yr ysgol/cartref (LlCC i Gonfensiwn y Cenhedloedd Unedig Erthygl 12, 2010). 

Dywed Gasper (2010) y tair ffactor mwyaf bwysig rhaid i’r oedolyn gwneud wrth gefnogi datblygiad yw cydweithredu, cyfathrebu a chydgysylltu (Gasper, 2010, t.199). Pwysleisia Sylva et al (2003) bod yr amgylchedd ddysgu yn y cartref yn cael y dylanwad fwyaf ar ddatblygiad plentyn fel y gweler isod: 

Mae cydweithio llwyddiannus rhwng teuluoedd a darparwyr yn yr ysgol yn canolbwyntio ar ddatblygu galluoedd yn hytrach na ffocysu ar y rhwystrau i ddysgu (Pugh a Duffy, 2010, t.201). Cytuna Gondia (2014) a hyn gan ddywed hi fod cyfranogiad rhieni yn hanfodol ar gyfer llwyddiant y plentyn yn ei addysg (Godia, 2014, t.376). Ym mhellach, rydw i wedi gweld yr effaith caiff hyn ar addysg y plant wrth weithio mewn ysgolion. Yn aml, y plant sydd ddim yn cyflawni gwaith cartref [image: ]gan ddydy’r gefnogaeth ddim gyda’n nhw yw’r plant sydd yn cwympo tu ôl yn yr ysgol. Gwelwn fod hyn yn debyg mewn sefyllfa Ellie gan nad oes llawer o gymorth gyda’i gwaith Cymraeg oherwydd dydy ei rhieni hi ddim gallu siarad Cymraeg. Cytuna Bronfenbrenner (1974) a hyn gan ddamcaniaeth ef yw mai rhaid edrych ar yr amgylchedd cartref a chymuned wrth werthuso datblygiad plentyn. Datblygodd ef y damcaniaeth “Ecological’, fel y gwelwch uwchben, yn seiliedig ar yr amgylchedd mae’r plentyn yn datblygu ynddo. Mae’r diagram yn dangos yr effaith caiff ffactorau gwahanol ar ddatblygiad plentyn ac y rhai sydd yn agosach at y canol yn cael yr effaith mwyaf. Mae’r rhain yn cynnwys teulu, ysgol, cymdogion a chyfoedion, sydd yn cefnogi fy mhwyntiau o’r pwysigrwydd cael sylfaen iachus o fewn yr ysgol a thu allan (Bronfenbrenner, 1974). Cefnoga Baker (2001) a hyn gan eglura ef fod perthynas da rhwng yr ysgol ar deulu yn hanfodol ar gyfer datblygiad llwyddiannus. Os nad yw hyn gyda’r plentyn gall fod oherwydd gwahaniaethau diwylliant, iaith neu grefydd mae yna gyfrifoldeb gan yr ysgol i oresgyn hyn trwy ddefnyddio dulliau fel cynlluniau darllen mewn partneriaeth ar gartref (Baker, 2001, 298).

Ffactor arall bydd yn cael effaith mawr ar ddatblygiad Ellie dwi heb sôn amdano eto yw’r trosglwyddiad o Gyfnod Sylfaen i Gyfnod Allweddol 2. Mae hyn yn drosglwyddiad fertigol sydd yn golygu newid i drefn pob dydd y plentyn. Er mwyn sicrhau bod Ellie yn cael trosglwyddiad positif mae yna gwahanol bethau gall yr ysgol wneud i gefnogi hi. Yn ôl adroddiad Estyn (2019) bydd pob proses trosglwyddo yn dechrau gyda chyfarfod gyda’r rhieni plentyn i drafod cynllun unigolion sydd yn cynnwys pob person sydd yn gofalu amdano ac yn gweithio gyda’r plentyn. Hefyd, mae’r ysgol yn adeiladu perthynas gyda’r rhieni cyn iddyn nhw symud dosbarth a sicrhau bod y cyfle gan y rhieni i rannu unrhyw bryderon sydd yn poeni nhw gyda’r athrawon. Yna bydden nhw’n trafod mewnbwn o anghenion dysgu neu ymddygiad sydd gan y plentyn cyn y trosglwyddiad digwydd i fagu mwy o wybodaeth ar sut i gefnogi nhw orau (Estyn, 2019). 

Mae Bridges (1991) wedi datblygu model trosglwyddo sydd yn cynnwys y tri cham trosglwyddo mewn dyfnach a hefyd y lefelau o gynhyrchiant y plentyn yn ystod pob cam o’r trosglwyddiad. Yn gyntaf, mae’r cam diwedd cyfnod sef yr amser mae’r plentyn yn gadael un cyfnod tu ôl iddyn nhw trwy adael hwn fynd, sef Y Cyfnod Sylfaen yn y sefyllfa Ellie. Yn ystod y cam yma mae’r lefelau cynhyrchiant yn cwympo yn iselach gan mae’n bosib bod y plentyn yn teimlo emosiynau gwahanol fel ofn, grac neu’n drist. Nesaf, mae’r cyfnod niwtral lle mae’r hen gyfnod wedi gorffen ond dydy’r un nesaf heb ddechrau eto, sef yn achos Ellie y toriad 6 wythnos ar ôl i’r flwyddyn ysgol gorffen. Mae’r lefelau cynhyrchiant yn aros yn eithaf llwyfandir ond gall y plentyn teimlo’n ddryslyd ac yn rhwystredig. Gydag Ellie a’i anhawster datblygu iaith bydd yn bwysig cadw’r lefelau cynhyrchiant i fyny cymaint â phosib i osgoi mynd yn ôl yn ei ddatblygiad ar ôl y toriad. Yn olaf, mae’r cyfnod dechreuad newydd lle mae’r cyfnod newydd wedi dechrau sef Cyfnod Allweddol 2. Mae’r lefelau cynhyrchiant yn cynyddu yn ystod y cam yma gan fod y plant nol yn yr ysgol ac yn gwneud gwaith, cael profiadau newydd a sylweddoli newidiadau sydd wedi digwydd. Fan hyn mae’r plant yn teimlo’n gyffrous ac yn llawn egni i ddechrau cyfnod newydd yn ei fywydau (Bridges, 1991, t.360). 

Noda Bromley (2016) y ffordd orau i gyflawni trosglwyddiad llwyddiannus yw cael sesiynau cyflwyno lle mae’r plant yn ymweld a’i dosbarth newydd a chwrdd â’i athrawon newydd er mwyn i’r plant dod yn gyfarwydd â’r newidiadau ac osgoi nhw yn cwestiynu pethau (Bromler, 2016). Mae’r cwricwlwm i Gymru (yn nodi sut i gefnogi trosglwyddiad trwy ymgysylltu ag arweinwyr, ysgolion cynradd eraill ac ysgolion uwchradd. Hefyd, mae tudalennau 10 a 52 yn y cwricwlwm i Gymru Donaldson (2021) yn sôn amdano drosglwyddiad trwy ddweud bod effeithiau negyddol yn fwy tebygol o ddigwydd yn ystod y trosglwyddiad o Gyfnod Sylfaen i Gyfnod Allweddol 2. Gall helpu osgoi hyn trwy gadw i ffwrdd o roi gormod o bwysau ar y plant i lwyddo neu gyrraedd disgwyliadau oherwydd gall hyn achosi’r cyfnod trosglwyddo i fod yn ddryslyd iawn i’r plant. Hefyd, dyle’r athrawon ceisio addysgu mewn dyfnder yn lle neidio mewn camau mawr o un peth i’r llall fel bod y plant mwy tebygol o lwyddo (Donaldson, 2021, t.52). Bydd hyn o fudd i Ellie gan fydd gwario mwy o amser yn gwneud tasgau penodol yn helpu ei dealltwriaeth hi a’i datblygiad trwy osgoi hi’n mynd yn ddryslyd. Cytuna i ar ddull yma oherwydd rydw i wedi gweld bod hi’n helpu yn ystod cyfnod PAP lle’r oedd gwneud cyfres o wersi ar un topig neu sgil yn helpu’r plant deall yn well a chynyddu’r siawns ohonyn nhw yn cofio beth maen nhw wedi dysgu ar ôl ni. 

Yn ogystal â hyn, mae’r Llywodraeth Cymru (2020) wedi cynllunio rhaglen trawsnewid system anghenion dysgu ychwanegol sydd yn sicrhau bod pob plentyn sydd ag anawsterau dysgu yn cael cynllun datblygu personol a fydd yn amlinellu anghenion penodol sydd gyda’r unigolyn. Bydd y dysgwyr, rhieni ac athrawon yn rhan o’r broses gynllunio’r cynllun yma i osgoi anghytundeb (Llywodraeth Cymru, 2020).  Eto bydd hyn o fudd i Ellie yn ystod y broses trosglwyddo gan fydd cynlluniau yn ei le i gefnogi hi a sicrhau bod y trosglwyddiad yn esmwyth ag yn gyfnod positif iddi hi. Wrth i Ellie trosglwyddo o’r Cyfnod Sylfaen i Gyfnod Allweddol 2 bydd hi’n wynebu rhwystrau bydd hi’n gweld yn anodd. Enghraifft o hyn yw’r newid yn y safon o waith yn cymharu â’r Cyfnod Sylfaen. Bydd angen llawer o gymorth arni hi gyda hyn gan fod hi tu ôl gyda’i datblygiad iaith. Hefyd, dydy hi ddim yn hoff iawn o newid yn ei arfer pob dydd felly bydd hyn yn anodd iddi hi ddod yn gyfarwydd â wrth ddechrau ym mlwyddyn 3. Gweler rhan 2 am fwy o wybodaeth ar sut bydda i fel athrawes yn cefnogi Ellie yn ystod y cyfnod trosglwyddo. 

Wrth ystyried y prif bwyntiau nodais i yn ystod yr aseiniad yma, rydw i wedi dod i gasgliad bod y ffordd orau fydd yn cefnogi datblygiad iaith Ellie orau yw creu cynllun datblygiad yn benodol i’r ardal sydd angen ei ddatblygu, sef iaith, ac asesu gwaith a datblygiad Ellie yn aml i sicrhau bod hi yn gwneud cynnydd. Bydd hyn rhoi cynllun clir amdano beth sydd angen cael ei wneud a phryd er mwyn cefnogi datblygiad Ellie. Hefyd, byddaf yn defnyddio strategaethau rydw i wedi ymchwilio mewn i yn ystod yr aseiniad sydd wedi bod yn llwyddiannus yn ystod fy mhrofiadau personol fel er enghraifft, siarad yn dawel a defnyddio geiriau allweddol i ddechrau. 

Ar ôl edrych dros fy aseiniad, rydw i wedi llwyddo i ddarganfod dulliau gwahanol a fydd yn cefnogi Ellie a’i anhawster datblygu iaith trwy gefnogi fy mhwyntiau a damcaniaethwyr sydd yn cytuno, anghytuno a phrofiad personol. Rydw i hefyd wedi defnyddio llyfrau i ddod o hyd i wybodaeth yn fwy y tro yma er mwyn sicrhau bod fy mhwyntiau yn ddibynadwy ac yn gywir ac osgoi defnyddio gwefannau sydd yn annibynadwy. Cysylltais i lawer o fy mhwyntiau yn ôl i’r cwricwlwm a chynnwys y cwricwlwm er mwyn wneud nhw yn berthnasol i ofynion Y Cwricwlwm i Gymru. Yn ychwanegol, wnes i sicrhau bod fy mhwyntiau roeddwn i yn creu yn adrodd nôl at Ellie a’i anhawster datblygu iaith er mwyn wneud nhw yn berthnasol i’r rheswm roeddwn i yn ymchwilio mewn i’r topig yna. 

Mae hyn yn cwrdd ag un o’r safonau SAC sef ‘arddangos ymwybyddiaeth o ddatblygiad corfforol, cymdeithasol a gwybyddol mewn plant a gwybod sut i addasu’r addysgu i gefnogi’r disgybl yn ystod y gwahanol gamau o’i ddatblygiad’ (Llywodraeth Cymru, 2020). Modd arall byddaf yn fy nghefnogi i fel athrawes yw ‘arddangos gwybodaeth helaeth am anghenion pob dysgwyr, a dealltwriaeth helaeth o’r anghenion hynny wrth baratoi ac addysgu. Hefyd mae wedi ymrwymo i sicrhau mai’r pedwar diben sy’n llywio’r profiadau dysgu’ wrth gysylltu fy ymchwil ar ddatblygiad yn ôl i ofynion y cwricwlwm a’r pedwar diben yn ystod yr aseiniad (Llywodraeth Cymru, 2020).

 Er dweud hyn, mae pob tro lle i wella ar fy ngwaith. Sylweddolais i fod yna lle i gynnwys mwy o wybodaeth ar ysgolion eraill sydd wedi defnyddio’r strategaethau nodais i a sôn amdano os oedden nhw wedi llwyddo neu beidio. Hefyd, galla i wedi ychwanegu fy marn i yn fwy a beth rydw i wedi cael profiad gydag wrth weithio mewn ysgolion neu PAP a thrafod hyn yn ddyfnach gyda mwy o fanylion amdano sut oedd hyn wedi gweithio neu ddim wedi gweithio. Byddaf yn sôn mwy amdano gynllun cefnogi Ellie yn ystod rhan 2 o’r aseiniad. 


[image: How to Draw a Girl in a Dress · Art Projects for Kids]Rhan 2Datblygiad gwybyddol
· Trio ei gorau wrth wneud gwaith ond gallu dod yn ddiamynedd os nad yw hi allu wneud y dasg.
· Dim yn deall pob peth sy’n cael ei ddweud yn y dosbarth a rhaid i’r athrawon ailadrodd yn Saesneg.
· Dydy Ellie ddim yn hoffi herio ei hunain wrth wneud gwaith yn yr ysgol. 
Amdanaf i
Fy enw i yw Ellie ac rydw yn 7 mlwydd oed ym mlwyddyn 3. Does dim briodydd na chwiorydd gyda fi ac rydw i yn byw gyda mam a dad. Mae gen i lawer o ffrindiau yn y gymuned a’r ysgol ac rydw i yn hoffi myn i’r parc ar ôl ysgol i chwarae gyda nhw. 
Rydw i yn cael help ychwanegol gyda’r athrawon i helpu fi siarad, ysgrifennu a darllen yn Gymraeg. Dydy mam neu dad ddim yn helpu fi gyda gwaith cartref. 
Proffil un tudalen Ellie
Llais yr athro
Ellie (Llais y plentyn)








Ellie, 7 mlwydd oed

Beth mae pobl yn hoffi amdana i?
Athrawon
· Helpu o gwmpas y dosbarth
· Sgiliau TGCH da
· Cwrtais
Ffrindiau
· Ffrind da
· Doniol
Teulu
· Caredig  
· Annibynnol      
· 

Datblygiad ieithyddol
· Medru darllen nac ysgrifennu yn y Gymraeg ar ben ei hunain ac mae sgiliau llafar Cymraeg yn wan iawn.
· Dim ond gallu dweud gofynion syml fel “Gaf i fynd i’r ty bach?” neu “A gaf fi afal coch os gwelwch yn dda?” sydd yn cael ei ailadrodd yn y dosbarth pob dydd.
· Gallu sillafu geiriau 3 neu 4 llythyren ar y mwyaf yn unig, weithiau mae angen cymorth i wneud hyn. 






Beth sy’n bwysig i mi?
· Ffrindiau- rydw i yn hoffi chwarae gyda fy ffrindiau.
· Parc- rydw i’n edrych ymlaen at chwarae yn y parc ar bwys fy nhy ar ôl ysgol. 
· Chwarae ar y iPad yn yr ysgol.
· Helpu’r athrawes dosbarth- rydw i’n teimlo’n hapus pan rydw i’n cael clod am helpu. 
· Help athrawon wrth wneud fy ngwaith.
· Siarad âg oedolyn pan rydw i yn drist.

Datblygiad corfforol
· Gallu gwisgo ei hunain ar ôl sesiynau ymarfer corff.
· Gall Ellie rhedeg, hopian a throelli yn hyderus.
· Hoff iawn o gymryd rhan mewn gwersi addysg gorfforol ac wastod yn rhedeg o gwmpas gyda ffrindiau yn ystod amser chwarae.
· Sgiliau echddygol manwl dda ganddi.






Datblygiad cymdeithasol
· Llawer o ffrindiau ganddi hi. 
· Gallu trafod sut mae hi’n teimlo gyda ffrindiau neu oedolyn heb drafferth.
· Bydd Ellie yn dechrau’r drafodaeth gyda’i ffrindiau yn aml.
· Gall Ellie gweld hi’n anodd rhannu teganau neu adnoddau sydd yn y dosbarth gydag eraill.
Beth sy’n bwysig i fy nghefnogi i?
· Dim gwneud gwaith am amser hir a chael seibiant yn aml neu pan rydw i yn teimlo’n ddryslyd achos dwi fethu gwneud y gwaith.
· Athrawon i eistedd ar bwys fi i wneud gwaith dosbarth.
· Dim gwaith rhy galed.
Camau nesaf
· Gwneud gwaith cartref gyda mam a dad yn y ty.
· Defnyddio sesiynau amser aur i helpu gydag iaith. 



	



Cynllun hanner tymor Ellie
	


Ffocws y gweithgaredd
(yn yr ysgol gyda’r athrawes dosbarth neu cynorthwydd)
	


Cysylltiad a sgiliau’r cwricwlwm (2021)
	


Cydweithrediad rhieni
(yn y ty)

	Wythnos 1
	Ffocws: 
-Adnabod ystyr y gair neu frawddeg fer a chysylltu i’r llun cywir.
Gweithgareddau: 
-Cysylltu llun i’r gair neu frawddeg fer gywir.
-Bingo geiriau, darllen y gair ar sgrin/bwrdd gwyn a chroesi allan y llun cywir ar ddarn o bapur.
-Helpwr y dydd, rhoi enwau’r plant ar y fath o ffrwyth maen nhw eisiau heb luniau.
	Cwricwlwm
- “Darllen ystod o destunau addas gyda chywirdeb.”

- “Adnabod gwybodaeth o destun gan ddefnyddio nodweddion gweledol a geiriau o destun yn gywir a'i ddidoli i gategorïau.”
4 diben
- “Adeiladu sylfaen o wybodaeth ac yn meddu’r sgiliau i gysylltu a chymhwyso'r wybodaeth honno o fewn testunau gwahanol.”
	

	Wythnos 2
	Ffocws: 
- Dechrau adnabod enwau gwahanol wrthrychau yn y dosbarth yn Gymraeg.
Gweithgareddau:
- Ysgrifennu enw gwahanol wrthrychau yn y dosbarth ar ddarn o bapur a rhoi nhw ar y gwrthrych.
- Ysgrifennu brawddegau byr gyda chymorth athrawon amdano’r gwrthrychau yn y dosbarth er enghraifft ‘Mae’r drws yn goch.’
	- “Ysgrifennu brawddeg sydd yn gwneud synwyr i’r darllenwyr, gall cynnwys lluniau.”

- “Trefnu brawddegau, dechrau, canol a gorffen.” 
4 diben
- “Rhoi eu hegni a'u sgiliau fel y gall eraill elwa ac yn barod i chwarae rhan lawn mewn bywyd a gwaith.”
	Gwaith cartref
Cymryd awr allan o’r dydd i fynd am dro gydag Ellie a gwneud rhestr o beth mae hi’n gweld yn Gymraeg. 

	Wythnos 3 
	Ffocws:
- Dweud brawddegau syml llawn amdano beth sydd o’i gwmpas ar lafar.
Gweithgareddau:
- Adrodd nôl ar beth welodd hi wrth fynd am dro gyda’i theulu mewn brawddegau llawn e.e. ‘Gwelais i….’.
- Cyfrannu at amser stori trwy holi cwestiynau syml e.e. “I le mae’r tedi yn mynd?”
-Llenwi bylchau yn frawddegau trwy ddewis y gair cywir i wneud brawddeg sydd yn mynd gyda’r llun o flaen hi.
	- “Dangos dealltwriaeth o beth rydych yn clywed trwy holi cwestiynau.”

- “Darganfod geiriau allweddol i ddod o hyd i beth mae’r testun amdano.”
4 diben
- “Gallu cyfathrebu'n effeithiol mewn gwahanol ffurfiau a lleoliadau, gan ddefnyddio'r Gymraeg a'r Saesneg.”
	

	Wythnos 4
	Ffocws:
- Ymateb i a holi cwestiynau syml yn y ffordd gywir e.e. ydw, nac ydw, oes, nac oes.
Gweithgareddau:
- Gwrando ar y cwestiwn syml yn ofalus a dewis yr ateb cywir e.e. “Oes cot gyda ti?” “Oes”.
- Dechrau holi cwestiynau yn Gymraeg i’r athrawon a ffrindiau yn y ffordd gywir e.e. “Wyt ti’n cael cinio?”. 
	- “Ateb cwestiynau trwy defnyddio y ffurf cywir e.e. ydy? Nac ydy?”

- “Dangos dealltwriaeth o beth mae nhw wedi cael ei holi trwy ateb yn gywir.”
4 diben
- “Gallu cyfathrebu'n effeithiol mewn gwahanol ffurfiau a lleoliadau, gan ddefnyddio'r Gymraeg a'r Saesneg.”





	Gwaith cartref
Danfon rhestr o gwestiynau mae Ellie wedi bod yn ymarfer gyda’r ymateb cywir adref i fam a thad holi hi yn ystod y dydd.

	Wythnos 5
	Ffocws:
- Darllen geiriau Tric a Chlic melyn heb gymorth neu gydag ychydig o gymorth.
Gweithgareddau:
- Ymestyn ar weithgaredd wythnos 3 trwy ychwanegu eiriau Tric a Chlic melyn mewn i frawddegau.
- Darllen y geiriau gyda lluniau unwaith wedyn heb luniau’r ail dro. 
	- “Darllen geiriau yn annibynnol yn uchel.”

- “Defnyddio’r geiriau allweddol i ddarganfod beth mae’r testun amdano.”
4 diben
- “Holi ac yn mwynhau datrys problemau.”
	

	Wythnos 6
	Ffocws:
- Ffurfio brawddegau llawn yn gywir ar lafar.
 Gweithgareddau:
- Chwarae ‘Campau Cosmig’ ar iPad yr ysgol gyda chymorth athrawon. Mae’r gêm yn cynnwys sgiliau llafar Cymraeg lle mae’r plant yn darllen geiriau yn uchel.
- Mynd am dro a ffurfio brawddeg gyda gwybodaeth mae hi wedi darganfod wrth gerdded o gwmpas e.e. ‘Mae’r goeden yn dal.’
	- “Rhannu gwybodaeth er mwyn cwbwlhau dasg.”

- “Ehangu ar ei syniadau trwy defnyddio mwy o manylion.”
4 diben
- “Defnyddio technolegau digidol yn greadigol i gyfathrebu.”
	Gwaith cartref
Gwahodd rhieni i dreulio amser gydag Ellie wrth iddi hi wneud gwaith a chydweithio gydag ef.



Monitro ac asesu- Byddaf yn defnyddio’r dull CELF 5 i asesu datblygiad iaith Ellie ar ffurf ddigidol ar yr iPad sydd yn adnodd mae hi yn gyfarwydd a defnyddio. Mae hyn yn broses asesu 4 cam sydd yn edrych ar bob ardal datblygiad iaith ac yn rhoi sgôr ar y diwedd pob asesiad. Wrth wneud hyn bydd yn rhoi golwg clir i’r athrawon a rhieni ar ba ardaloedd sydd angen cymorth mwyaf a pa ddulliau gallen nhw defnyddio i sicrhau bod Ellie yn cael digon o ymarfer yn y meysydd yna. Mae’r dull yma yn tueddi gael ei defnyddio dros gyfnod o amser felly bydd yn addas ar gyfer y cynllun hanner tymor. Un o’r manteision defnyddio’r dull yma yw bod yn rhoi dealltwriaeth i’r addysgwyr ar ba sgiliau sydd yn wan gyda’r plentyn trwy ddefnyddio dulliau sydd ddim yn cael ei defnyddio yn y dosbarth pob dydd. Er dweud hyn, ar rhai adegau gall cymryd amser hirach na beth oeddech yn disgwyl i gael y canlyniadau rydych chi eisiau o’r asesiad. Mae hyn yn asesiad unigol a fydd yn cael ei chynnal ar ddechrau wythnos 1 ac ar ddiwedd wythnos 6 er mwyn sicrhau bod Ellie yn gwneud cynnydd gyda’i datblygiad iaith. Ar ddiwedd wythnos 6 byddwn yn disgwyl gweld cynnydd yn sgôr Ellie yn cymharu â dechrau wythnos 1. 

Deallaf fod fy rôl i fel athrawes yn ystod y cynllun hanner tymor yw sicrhau bod yr adnoddau ar offer addas yna ar gyfer Ellie i gefnogi ei ddatblygiad y gorau posib. Mae’n bwysig cadw mewn cysylltiad gyda’r rhieni hefyd er mwyn sicrhau bod Ellie yn cadw lan gyda’i gwaith cartref er mwyn cefnogi ei datblygiad ym mhellach a chynnig unrhyw cymorth gallaf i helpu’r rhieni gyda’r gwaith neu bryderon sydd ganddyn nhw. Wrth asesu hi ar ddechrau a diwedd y cynllun bydd yn rhoi dealltwriaeth glir o beth sydd angen i mi wneud i gefnogi Ellie orau yn ystod yr hanner tymor ac yn ystod y camau nesaf yn ei ddatblygiad. Teimlaf bydd cynnwys y cynllun hanner tymor yn cefnogi datblygiad iaith Ellie llawer a helpu hi gwneud a pharhau i wneud cynnydd yn ei dysgu nawr ac yn y pen draw. 

